माँ शूलिनी
माँ शूलिनी, (संस्कृत: शूलिनी) देवी दुर्गा या पार्वती का प्रमुख रूप है। उन्हें देवी और शक्ति, शूलिनी दुर्गा, शिवानी और सलोनी के नाम से भी जाना जाता है। माँ शूलिनी(महाशक्ति), ज्ञान, बुद्धिमत्ता, सृजन, संरक्षण और विनाश की मूल हैं। वे भगवान शिव की शक्ति हैं। भगवान विष्णु के चौथे अवतार नरसिंह, उपद्रवी असुर राजा हिरण्यकश्यप को मारने के बाद अपने क्रोध को नियंत्रित नहीं कर सके। नरसिंह पूरे ब्रह्मांड के लिए खतरा बन रहे थे तब भगवान शिव, नरसिंह को शांत करने के लिए शरभ के रूप में प्रकट हुए। शरभ एक आठ पैरों वाला जानवर था, जो शेर या हाथी से अधिक शक्तिशाली था और सिंह को शांत करने में सक्षम भी था। नरसिंह को शांत करने के लिए भगवान शिव के आशीर्वाद से शूलिनी भी प्रकट हुई थीं। वे सोलन जन की कुल देवी भी हैं।